Ma d yisental deg wungal aqbayli, ttawin-d ɣef tmagit, suturen-tt deg wungalen, xas yella-d lḥers fell-asen deg tallit-nni. Maca yella-d ubeddel deg yisental seg yibrir 1980 ɣer wass-a. Ihi, Tafsut n yimaziɣen n 1980. D aḍru yezmer, ad yettuneḥsaben d amussu, i dyesbedden amezruy n tsekla taqbaylit tamaziɣt. Imi imyura, uɣalen, ttawin-d ɣefwayen icudden ɣer tudert n tmeṭṭut, aladɣa tameḥyaft gar-s d urgaz iḥulfan-is, isental n tayri, asuter n yizerfan-is, ɣer ulmud-is, ɣef zwaǧ-is, atg. Deg yiseggasen n 90 tamurt n Lezzayer tedder tallit taberkant, anda rrebrab yexdem tixessarin deg yizayriyen. Imyura ttarun ɣef tedyanin-nni i yexdem rebrab deg yimadnen qqaren-as:  lɛucriya sawda.